CELEX: 62020CN0471
Language: da
Date: 2020-09-28 00:00:00
Title: Sag C-471/20: Anmodning om præjudiciel afgørelse indgivet af Cour de travail de Mons (Belgien) den 28. september 2020 — Centre d’Enseignement Secondaire Saint-Vincent de Soignies ASBL mod FS

11.1.2021   
            
            
               DA
            
            
               Den Europæiske Unions Tidende
            
            
               C 9/8
            
         
      Anmodning om præjudiciel afgørelse indgivet af Cour de travail de Mons (Belgien) den 28. september 2020 — Centre d’Enseignement Secondaire Saint-Vincent de Soignies ASBL mod FS
      (Sag C-471/20)
      (2021/C 9/12)
      Processprog: fransk
      
         Den forelæggende ret
      
      Cour de travail de Mons
      
         Parter i hovedsagen
      
      
         Sagsøger: Centre d’Enseignement Secondaire Saint-Vincent de Soignies ASBL
      
         Sagsøgt: FS
      
         Præjudicielle spørgsmål
      
      
                  1.
               
               
                  Kan beskæftigelse som pædagog på en kostskole — når denne bl.a. arbejder om natten — være omfattet af undtagelserne i artikel 17, stk. 3, litra b), i direktiv 2003/88/EF (1)?
               
            
                  2.
               
               
                  Kan det, uden at direktiv 2003/88/EF mister sin effektive virkning, antages, at det følger af artikel 18 i direktiv 2003/88/EF, at der ved anvendelse af en referenceperiode på 12 måneder ikke udtrykkeligt kan indrømmes en kompenserende hvileperiode, og at den i givet fald indrømmes automatisk til fordel for en ansat inden for skolesektoren, såsom en pædagog ansat på en kostskole, når denne bl.a. arbejder om natten, idet skoleferierne, specielt sommerferierne, muliggør kompensation for alt overarbejde, selv af meget betydeligt omfang, som den pågældende arbejdstager har præsteret?«
               
            
         (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).